EkBass/fiwiki-20250220-pages-articles huggingface dataset:
Awash

Awash on joki Etiopiassa. Sen lähteet sijaitsevat Warqe-vuoren eteläpuolella hieman länteen Addis Abebasta. Awash virtaa ensin etelään kiertäen Addis Abeban, ja jälkeen uoma kulkee ensin itään ja lopulta koilliseen. Joki ohittaa matkallaan Awashin kansallispuiston ennen kuin päätyy Afarin syvänköön. Siellä Awash laskee vetensä Abhejärveen, joka sijaitsee Djiboutin rajalla noin sadan kilometrin päässä Tadjouranlahdesta. Awash on noin 1 200 kilometriä pitkä ja sen valuma-alue on 112 700 neliökilometriä. Se on keskiosassaan runsas joki. Kuivana kautena Awash on noin 60 metriä leveä ja 1,2 metriä syvä. Sadekautena sen pinta voi olla jopa 20 metriä ylempänä. Awash tulvii tällöin runsaan kilometrin verran kummallekin rannalle. Awash on historiallisesti merkittävä joki. Se jakoi Etiopian 1500-luvun lopulla kahteen osaan: kristittyjen asuttamaan pohjoiseen ja muslimien etelään. Lisäksi Awashin keskijuoksun laakso on merkittävä palentologinen kohde. Sieltä on löytynyt useita varhaisten ihmisapinoiden fossiileja. Merkityksensä ansiosta Awashin alajuoksun laakso on valittu myös Unescon maailmanperintöluetteloon. Vuonna 1960 valmistui 75 kilometriä Addis Abebasta Kokan pato, ja siitä tuli alueen tärkein vesivoiman lähde. Syntynyt tekojärvi Gelilajärvi on noin 180 neliökilometrin laajuinen. Sekä järveä että patoa uhkaa kasvava sedimentaatio. == Lähteet == == Aiheesta muualla == *Awash-joen alajuoksun laakso Unescon sivuilla Luokka:Etiopian joet Luokka:Afrikan sarvi Luokka:Unescon maailmanperintökohteet Etiopiassa
Hammaste

thumb|Hammastettuja postimerkkejä. Hammaste on postimerkkien välissä oleva rei'itys, joka mahdollistaa postimerkkien irrottamisen toisistaan repimällä siten, että merkit irtoavat siististi toisistaan. Hammasteita voi olla eri kokoisia riippuen siitä, kuinka isoja ja kuinka tiheässä reiät ovat. Jos hammaste on sama niin merkin pysty- kuin vaakasivuilla, ilmoitetaan hammastetiheys yhdellä luvulla. Jos hammaste eroaa pysty- ja vaakasivuilla, ilmoitetaan hammastetiheys kahdella luvulla (esimerkiksi 14 1/4 : 14 3/4). Ensimmäinen luku on vaakasivu ja toinen pystysivu. Hammasteita voidaan mitata hammastemittarilla. Hammasteen aikaansaavaa rei’itystä kutsutaan kirjapainotermillä perforointi. Luokka:Postimerkkeily
Jamie Langenbrunner

Jamie Langenbrunner (s. 24. heinäkuuta 1975 Duluth, Minnesota) on yhdysvaltalainen uransa lopettanut jääkiekkoilija ja kaksinkertainen Stanley Cup -voittaja, jonka pelipaikka on oikea laitahyökkääjä. Juniorina hän teki minnesotalaisen Cloquet High School -joukkueen riveissä 27 ottelussa peräti 89 pistettä. Tulokaskaudellaan NHL:ssä 1996–1997 hän sai kokoon 39 pistettä. Langenbrunnerin yhden kauden piste-ennätys NHL:ssä on 69 pistettä kaudelta 2008–2009. Hän oli tärkeässä osassa Devilsin voittaessa Stanley Cupin kaudella 2003, Langenbrunner voitti kyseisellä kaudella pudotuspelien pistepörssin. Langenbrunner on ollut urallaan New Jersey Devilsin kapteeni, ja hänet valittiin Yhdysvaltain joukkueen kapteeniksi Vancouverin olympialaisiin 2010. Langenbrunner edusti Yhdysvaltoja olympiatasolla myös vuonna 1998. ==Tilastot== 1993–1994 Peterborough Petes OHL 62 33 58 91 53 7 4 6 10 2 JMM 7 2 0 2 13 1994–1995 Peterborough Petes OHL 62 42 57 99 84 11 8 14 22 12 JMM 7 1 1 2 6 Dallas Stars NHL 2 0 0 0 0 – – – – – 1995–1996 Dallas Stars NHL 12 2 2 4 6 – – – – – 1996–1997 Dallas Stars NHL 76 13 26 39 51 5 1 1 2 14 1997–1998 Dallas Stars NHL 81 23 29 52 61 16 1 4 5 14 OK 3 0 0 0 4 1998–1999 Dallas Stars NHL 75 12 33 45 62 23 10 7 17 16 1999–2000 Dallas Stars NHL 65 18 21 39 68 15 1 7 8 18 2000–2001 Dallas Stars NHL 53 12 18 30 57 10 2 2 4 6 2001–2002 Dallas Stars NHL 68 10 16 26 54 – – – – – New Jersey Devils NHL 14 3 3 6 23 5 0 1 1 8 2002–2003 New Jersey Devils NHL 78 22 33 55 65 24 11 7 18 16 2003–2004 New Jersey Devils NHL 53 10 16 26 43 5 0 2 2 2 2004–2005 ERC Ingolstadt DEL 11 2 2 4 22 11 1 6 7 6 MC 3 0 0 0 4 2005–2006 New Jersey Devils NHL 80 19 34 53 74 9 3 10 13 16 2006–2007 New Jersey Devils NHL 82 23 37 60 64 11 2 6 8 7 2007–2008 New Jersey Devils NHL 64 13 28 41 30 5 0 4 4 4 2008–2009 New Jersey Devils NHL 81 29 40 69 56 4 2 1 3 2 2009–2010 New Jersey Devils NHL 81 19 42 61 44 5 0 1 1 4 OK 6 1 3 4 0 2010–2011 New Jersey Devils NHL 31 4 10 14 16 – – – – – Dallas Stars NHL 39 5 13 18 29 – – – – – 2011–2012 St. Louis Blues NHL 70 6 18 24 32 9 1 0 1 11 2012–2013 St. Louis Blues NHL 4 0 1 1 0 – – – – – 18 kautta yhteensä NHL 1109 243 420 663 837 146 34 53 87 138 ==Lähteet== * * * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Dallas Starsin varaamat pelaajat Luokka:Vuonna 1975 syntyneet Luokka:Elävät henkilöt
Reanimation

Reanimation on Linkin Parkin ensimmäinen remix-albumi, joka julkaistiin 30. heinäkuuta 2002. Sen sisältämät kappaleet ovat uudelleenmiksauksia muista yhtyeen kappaleista, joista suurin osa on edelliseltä albumilta Hybrid Theorylta. Tyyliltään musiikki on hip hop -vaikutteisempaa kuin mitä alkuperäisten kappaleiden tyyli on. Reanimationia myytiin platinalevyyn oikeuttava määrä Yhdysvalloissa. Miksaukset ovat eri henkilöiden tekemiä ja ne poikkeavat varsin paljon alkuperäisistä kappaleista. Niissä on enemmän räppäystä ja yksityiskohtia. Lisäksi osasta kappaleita laulaja Chester Benningtonin osuuksia on leikattu tai ne on jätetty kokonaan pois. Singlenä julkaistiin albumin kappale ”Pts.Of.Athrty” (miksaus kappaleesta Points of Authority). == Kappaleet == # # # # # # # # # # # # # # # # # # # # == Arvostelut == * AllMusic: * Soundi: == Lähteet == Luokka:Vuoden 2002 remix- albumit Luokka:Linkin Parkin albumit Luokka:Mike Shinodan tuottamat albumit
Awashin kansallispuisto

Awashin kansallispuisto sijaitsee Etiopiassa Afarin alueen eteläosassa 225 kilometriä itään pääkaupunki Addis Abebasta. Kansallispuiston eteläraja seuraa Awash-jokea ja se käsittää 752 neliökilometriä akasiametsiä ja ruohomaata. Addis Abeban ja Etiopian toiseksi suurimman kaupungin Dire Dawan yhdistävä valtatie halkaisee puiston eteläiseen Illala Sahan tasankoon ja pohjoiseen Kudun laaksoon. Awashin kansallispuisto perustettiin vuonna 1966, ja se on Etiopian vanhin kansallispuisto. Päätös perustamisesta hyväksyttiin lopullisesti vasta kolme vuotta myöhemmin. Puiston villieläimiin kuuluvat itäafrikanbeisa, soemmerringingaselli, dikdik, sekä pikku- ja isokudu. Alueella elää myös yli 400 lintulajia. Kudun laaksossa kasvaa palmulehtoja, joiden keskellä on kuumia lähteitä. ==Lähteet== * http://www.selamta.net/awash_national_park.htm == Aiheesta muualla == * Viralliset kotisivut Luokka:Etiopian kansallispuistot
Kitakieleke

Kitakieleke (lat. uvula) on kudoksesta muodostunut pitkulainen elin, joka roikkuu kurkun yllä kiinni pehmeässä suulaessa. Kitakielekkeen merkitystä ei tarkkaan tunneta, mutta sillä on tärkeä tehtävä ihmisen puheen muodostuksessa. Kitakieleke on yksi monista paikoista, joihin voi ottaa lävistyksen. Kitakielekelävistys on kuitenkin lävistyksistä vaarallisimpia mm. turvotuksen ja tukehtumisvaaran vuoksi. Luokka:Suu
Afarin syvänkö

Afarin syvänkö tai Afarin kolmio on painanne Itä-Afrikassa. Se ulottuu Eritrean, Etiopian ja Djiboutin alueelle. Painanne on syntynyt maapallon kivikehän kolmen laatan reunakohtaan. Aiemmin toisistaan irtautuneiden Arabian ja Afrikan laattojen lisäksi sen syntyyn on vaikuttanut Afrikan laatasta erkanevan Itä-Afrikan liike. Afarin syvänkö muodostaa Itä-Afrikan hautavajoaman pohjoisen alkukohdan. Afarin syvängössä sijaitsee Afrikan mantereen matalin kohta: Assaljärvi (-155 metriä). Alue on yksi maailman lämpimimpiä seutuja ympäri vuoden, sillä alueen lämpötila vaihtelee sadekauden 25 °C:n ja kuivan kauden 48 °C:n välillä. Afar ja etenkin Awashjoen alajuoksun laakso on kuuluisa varhaisten ihmisapinoiden jäännöksistä. Täältä löydettiin muun muassa Lucy-nimen saanut Australopithecus afarensis -lajin luuranko. == Katso myös == * Danakilin aavikko * Danakilin syvänkö == Lähteet == == Aiheesta muualla == * Afar Rift Project: Geology of the Afar Depression (leeds.ac.uk) Luokka:Djiboutin maantiede Luokka:Etiopian maantiede Luokka:Eritrean maantiede Luokka:Somalian maantiede Luokka:Afrikan sarvi Luokka:Syvängöt
Risto Ahonen (kolumnisti)

Risto Ahonen (s. 1949) on suomalainen viestintäsuunnittelija, kirjailija, ja kriitikko. Hän kirjoitti vuosina 1995–2008 kolumneja sanomalehti Keskisuomalaiseen.Ahosen kotisivu: Juttuaiheitani (Arkistoitu versio) Ahonen on mukana Suomen lähikoulut -yhdistyksen toiminnassa, jonka nimissä kerättiin 22 000 nimen adressi eduskunnan sivistysvaliokunnalle 2005.Tuhansien adressien maa (Arkistoitu versio) Sunnuntaisuomalainen. Ahonen valittiin vuoden 2014 Jämsän Äijäksi. Valinta suoritetaan paikallislehti Jämsän Seudun järjestämällä avoimella äänestyksellä. == Kirjallinen tuotanto == *Eheytyvä ihminen, ihmissuhteet, Pro Bono kustannus, 2005Kirjani (Arkistoitu versio) *Mistä luopuisin tai miksi en?, ihmisyys, Pro Bono kustannus, 2007 *Isän kädestä, elämisen taito, Pro Bono kustannus, 2009 *Kaipola - Lippulaivan viimeinen purjehdus, paikallishistoria, Pro Bono kustannus, 2021 *KORONA Mitä kaikkea tapahtui, viestintä, politiikka, yhteiskunta, kansanterveys, Pro Bono kustannus, 2022 *UKRAINA Mitä kaikkea tapahtui? Viestintä, politiikka, yhteiskunta, sota, Pro Bono kustannus, 2023 *SEKSUAALISUUS Mitä kaikkea tapahtui?, yhteiskunta, parisuhde, ihmisyys, Pro Bono kustannus, 2024 == Lähteet == == Aiheesta muualla == *Risto Ahosen kotisivut *Risto Ahosen blogi Luokka:Suomalaiset kirjailijat Luokka:Suomalaiset kriitikot Luokka:Vuonna 1949 syntyneet Luokka:Elävät henkilöt
Abhejärvi

Abhejärvi on suolajärvi Etiopian ja Djiboutin rajalla. Se on 340 neliökilometrin suuruinen. Alasta 230 neliökilometriä on Etiopiassa ja 110 neliökilometriä Djiboutissa. Järvi sijaitsee Afarin syvängön keskeisellä kohdalla, jossa kolme maankuoren laattaa kohtaavat. Se kuuluu järviketjuun, johon kuuluu viisi pienempää järveä. Se on sisäisessä valuma-alueessa, jossa oli aikoinaan suurempi järvi. Awash on merkittävin Abhejärveen laskevista joista. Se laskee järven luoteiskulmaan. Abhejärven rannoilla asuu nomadinen afarikansa. == Keinokasteluveden otto == Awashin vettä alettiin 1900-luvulla käyttää entistä enemmän keinokasteluun, minkä takia järven pinta-ala on noin kaksi kolmasosaa siitä, mitä se oli 1940-luvun lopulla. Pienenemisen seurauksena järven lounaisosassa on noin 115 neliökilometrin laajuiset suolatasangot. == Kalkkikivipiiput == Järvi on tunnettu kalkkikivisistä piipuista, jotka ovat syntyneet kun vesi jossa on karbonaatteja, muun muassa kalsiumkarbonaattia työntyy pintaan ja veden haihtuessa karbonaatit jäävät jäljelle piippumaisiksi muodostelmiksi. Jotkin piiput saattavat olla 50 metriä korkeita. Järven luoteisrannalla puolestaan on 1 069 metrin korkeuteen kohoava tulivuori Dama Alé. == Eläimistö == Järvi on myös vesilinnuille. Siellä on arvioitu elävän noin 100 000 yksilöä pikkuflamingoja (Phoenicopterus minor). Järven ympäristössä on laskettu elävän 141 lintulajia. == Lähteet == * === Viitteet === == Aiheesta muualla == * * * * Luokka:Suolajärvet Luokka:Etiopian järvet Luokka:Djiboutin järvet Luokka:Afrikan sarvi
Pekka Hannula

Pekka Hannula (s. 31. elokuuta 1961 Helsinki) on espoolainen taidegraafikko ja kuvataiteilija. Pekka Hannula sai opetusta isältään Simo Hannulalta taidegrafiikan tekoon.Viherluoto, Päivi: 2 x Hannula. Simo ja Pekka Hannula, grafiikkaa, piirustuksia maalauksia, esinekoosteita ja kollaaseja. Hämeenlinnan taidemuseon julkaisuja 2004, nro 2, s. 20-23. Pekka Hannula on Suomen taidegraafikkojen jäsen ja filosofian maisteri Helsingin yliopistosta pääaineenaan estetiikka (taidefilosofia).https://helda.helsinki.fi/handle/10138/236345 Taiteilijauransa alussa 1990-luvulla Hannula teki kuvitustöitä.Laitinen, Sari: Taidegraafikko Pekka Hannula, mies kuvien takana. Haastattelu. Lakimiesuutiset 1996, nro 6, s. 44-45. https://finlit.finna.fi/Record/arto.99546 Sen jälkeen hän on luonut surrealistissävytteistä etsausviivaan perustuvaa grafiikkaa. Viime vuosina Hannula on työskentellyt myös konstruktivististen paperikollaasien parissa, joita hän valmistaa kierrätys- ja ylijäämäpapereista.Autio, Hanna: Taide ei synny ilman jätettä, Pekka Hannulan eettiset ohjeet kehottavat paikallisuuteen, puhtauteen ja taloudellisuuteen. Keskisuomalainen 24.8.2008. Hannula on kiinnostunut vuorovaikutuksesta taiteen tilaajan ja tekijän välillä. Hän on soveltanut yhteiskehittelyn (co-creation) ajatusta tilaustöihin ja kutsuu tätä yhteistyötä partnerismiksi.Herala, Kirsi: Rahat ja henki -seminaari. Taku, 2011, nro 2, s. 6-7. https://issuu.com/taku.ry/docs/taku_nro_2_2011_netLindroos, Leena: Tilattu työ ei ole huonoa taidetta. Taito 2004, nro 4, s. 50-51. Hannula on kiinnostunut myös kuvataiteen tekemiseen liittyvästä meditatiivisuudesta, millä hän tarkoittaa työskentelyn etemistä askel kerrallaan ilman etukäteissuunnitelmaa.Popelka, Marjut: Kolmen taiteen tien kulkija, Etsauksia, kollaaseja ja meditatiivisia piirustuksia - Taidegraafikko Pekka Hannulan ateljeessa aukeaa monipuolinen taiteen maailma. Antiikki ja taide 2015, nro 4. Hannula on aktiivinen mielipidekirjoittaja. Hannula on kiinnostunut kuvataiteilijan toimeentulon parantamiseen liittyvistä kysymyksistä.Joensuu, Liisa: Numerot taiteen takana (Pekka Hannulan ajankäyttöpäiväkirjasta vuodelta 2005). Arsis (Taiteen keskustoimikunta), 2006, nro 1, s. 10-12. Hän on myös taiteilijayrittäjyyden puolestapuhuja.Savaspuro, Miia: Taidetta niukkuudesta. Kauppalehti, Presso 26.8.2006, s.18-19. ==Lähteet== ==Aiheesta muualla== *Pekka Hannulan kotisivu *Pekka Hannulan blogi *Pekka Hannula kuvataiteilijamatrikkelissa Luokka:Suomalaiset taidegraafikot Luokka:Vuonna 1961 syntyneet Luokka:Elävät henkilöt
Vanha holvikirkko (albumi)

20 suosikkia – Vanha holvikirkko on Eero Raittisen kokoelma-albumi. == Kappaleet == # # # # # # # # # # # # # # # # # # # # ==Katso myös== * 20 suosikkia -sarjan muut albumit == Aiheesta muualla == *Rytmimusiikin Syke: 20 Suosikkia - Vanha Holvikirkko Luokka:Vuoden 1996 kokoelma-albumit Luokka:Eero Raittisen albumit
Tadjouranlahti

Tadjouranlahti on Intian valtameren lahti Djiboutin rannikolla Itä-Afrikassa Adeninlahden länsikärjessä. Lahden rannikko on karu ja kuiva ja sitä asuttavat lähinnä paimentolaiset. Tadjouranlahti on suullaan noin 56 kilometriä leveä ja 80 kilometriä pitkä. Lahden syvyys lähellä sen keskustaa on 1 082 metriä ja keskimäärin 50 metriä lähempänä rannikkoa. Sen pinta-ala on noin 347 neliökilometriä. Alueen ainoat merkittävät asutuskeskukset ovat Djibouti, Tadjoura ja Obock, joista vain Djiboutissa on merkittävä satama. Tadjouranlahden keskellä noin 11 kilometriä Djiboutin kaupungista sijaitsee Moucha Islands saaristo. Sen suurin saari on Moucha joka on myös Tadjouranlahden suurin saari. Sillä on myös lentokenttä. Saariston länsipuolella on Maskalin saari. == Lähteet == == Aiheesta muualla == * Luokka:Djiboutin maantiede Luokka:Somalian maantiede Luokka:Intian valtameren lahdet
Yōko Maki

Yōko Maki (, oik. Youko Fuke , s. 11. heinäkuuta 1981https://myanimelist.net/people/1914/Youko_Maki) on japanilainen mangaka, joka tunnetaan parhaiten Aishiteruze Baby-sarjasta. Maki omistaa koiran ja pitää pyöräilystä. Hän kertoo suosikkiharrastuksensa olevan saippuakuplien puhaltaminen. == Teokset == * Aishiteruze Baby * Atashi wa Bambi * Sora sora * Starblacks * Taranta Ranta * Koi o hajimeru bokutachi ni * Kareki ni koi wo Sakasemasu == Lähteet == == Aiheesta muualla == * Luokka:Japanilaiset sarjakuvantekijät Luokka:Vuonna 1981 syntyneet Luokka:Elävät henkilöt
Helmiä ja sikoja

Helmiä ja sikoja on vuonna 2003 ensi-iltansa saanut suomalainen komediaelokuva, jonka on ohjannut ja käsikirjoittanut Perttu Leppä. Elokuvan pääosissa esiintyvät Mikko Leppilampi, Unto Helo, Jimi Pääkallo, Timo Lavikainen, Amanda Pilke ja Laura Birn. Muissa rooleissa ovat muun muassa Outi Mäenpää, Risto Salmi, Antti Virmavirta, Tomi Salmela, Martti Suosalo ja Taneli Mäkelä. Elokuvan tuotti Jarkko Hentula Talent Housesta. Elokuva voitti vuonna 2004 kaksi Jussi-palkintoa: paras miespääosa (Mikko Leppilampi) ja paras naissivuosa (Outi Mäenpää). Lisäksi elokuva oli ehdolla sarjoissa paras elokuva, paras naissivuosa (Laura Birn) ja paras kuvaus. Elokuvaa kuvattiin paljon Joensuun Rantakylässä, mutta myös Outokummussa, Heinävedellä, Sipoossa ja Helsingissä. Elokuvan levitti elokuvateattereihin Columbia TriStar Egmont Film Distributors Oy, nykyinen Nordisk Film. Elokuvan alkuperäinen ikäraja Suomessa oli K15, mutta uudelleen tarkastus laski ikärajan K11:ta. Ikärajajärjestelmän muututtua, elokuvan ikärajaksi tuli nykyinen K7. == Juoni == Hirvosen veljesten, Läden, Timon, Ruhon ja Pojun, elämä keskittyy enimmäkseen pimeän viinan ja pikkusuolaisten kauppaamiseen ja saksalaisten poliisisarjojen katsomiseen. Epäonnisen viinan salakuljetusmatkan jälkeen poikien isä joutuu vankilaan. Hirvosten isän vastuu velasta rikollisfirmalle siirtyy pojille, ja firman jäsenet Sika ja Limppu vaativat suurta rahasummaa heiltä. Pojat saavat yllättäen uuden perheenjäsenen, kun heidän pikkusiskopuolensa Saara muuttaa heidän luokseen. Pian selviää, että Saaralla on upea lauluääni, ja pojat keksivät ilmoittaa tytön lasten laulukilpailuun. Tyttöä valmentamaan palkataan entinen tenavatähti, nykyinen kapakkaruusu, Laura. Saara selviytyy kilpailuun, jossa palkintona ovat auto ja suuri rahasumma. Saaran äiti on kuitenkin esteenä, sillä hän myös vaatii voittorahoja itselleen. Kesken esityksensä Saara pyörtyy lavalle. Seuraa kaaos, jota hyväksi käyttäen laaditun juonen mukaan pojat varastavat palkintorahat. Pojat livahtavat paikalta ja postittavat osan rahoista Sialle ja Limpulle. ==Rooleissa== == Lähteet == == Aiheesta muualla == * Helmiä ja sikoja - Yle Areena Luokka:Jussi-palkitut elokuvat Luokka:Suomalaiset komediaelokuvat Luokka:Suomalaiset musiikkielokuvat Luokka:Vuoden 2003 suomalaiset elokuvat Luokka:Perttu Lepän ohjaamat elokuvat Luokka:Suomalaiset nuortenelokuvat
Sisu (täsmennyssivu)

Sisu voi tarkoittaa seuraavia asioita: * Sisu, kestävyyttä, rohkeutta, taistelutahtoa, periksiantamattomuutta ja rautaista tahtoa kuvaava sana == Tekniikka == * Moottoritorpedovene Sisu, talvisodassa palvellut torpedovene * Panssari-Sisu, suomalaisvalmisteinen kuljetuspanssariajoneuvo * Proto-Sisu, suomalaisvalmisteinen maastokuorma-auto * Sisu, vuonna 1976 valmistunut jäänmurtaja * Sisu vuonna 1939 valmistunut jäänmurtaja * Sisu NA-110 suomalaisvalmisteinen telakuorma-auto * Sisu SA-110 suomalaisvalmisteinen maastokuorma-auton prototyyppi * Sisu SA-150 suomalaisvalmisteinen maastokuorma-auto * Sisu, supertietokone * Sisu, Funidatan kehittämä yliopistojen opetuksen ja opiskelun tietojärjestelmä == Urheiluseura == * Sisu, urheiluseurojen nimissä: ** Hauhon Sisu ** Isojoenrannan Sisu ** Leppävaaran Sisu ** Perniön Sisu ** Seinäjoen Sisu ** Soinin Sisu ** Sievin Sisu ** Tampereen Sisu ** SISU Basketball Klub, tanskalainen koripalloseura == Muut == * SISU Shanghai International Studies University * Sisu Auto, kuorma- autoja valmistava yritys * Sisu, miehen etunimi * Sisu, Cloetta Suomi Oy:n valmistama makeispastilli * Sisu, Jalmari Helanderin ohjaama elokuva vuodelta 2022 * Mount Sisu, vuori Antarktiksella * Simo Sisu, poliisimestari fiktiivisessä Ankkalinnan kaupungissa * Suomen Sisu ry, yhdistys * Sisuradio on Ruotsin yleisradion, Sveriges Radion suomenkielinen toimitus * Osasto Sisu, talvisodan aikainen sotilasosasto * Sinfoninen puhallinorkesteri Sisu, suomalainen sinfoninen puhallinorkesteri * Sisu, Altian valmistama viina * Sisu, YLE TV2:n urheiluohjelma * Sisu-Stadion, Hyvinkään Pihkalan pesäpallostadionin entinen nimi * Sisu Capital Limited, sijoittaja Joy Seppalan hallinnoima brittiläinen sijoitusrahastoyhtiö * Sisu-partio, on Suomen partiolaisten kehitysvammaisista tai liikuntarajoitteisista partiolaisista käytetty nimitys. * Sisupisara on tunnus, jonka avulla kerättiin varoja Suomen olympiajoukkueen hyväksi vuoden 1972 Sapporon ja Münchenin olympiakisoihin. * Suomalaisen suurin riesa on sisu , Tiisu-yhtyeen single vuodelta 2014
John Young (astronautti)

John Watts Young (24. syyskuuta 1930 San Francisco, Kalifornia – 5. tammikuuta 2018 Houston, Texas) oli eräs Yhdysvaltojen avaruushistorian kokeneimpia astronautteja. Hän vietti urallaan yhteensä 835 tuntia avaruudessa. John Young syntyi San Franciscossa mutta vietti lapsuutensa Orlandossa Floridassa. Hän kävi Orlandon High Schoolia jonka jälkeen siirtyi opiskelemaan Georgia Institute of Technology yliopistoon. Sieltä valmistuttuaan vuonna 1952 hän palveli laivastossa jossa oli USS Laws (DD-558) hävittäjällä ja otti osaa Korean sotaan. Laivastosta hänet siirrettiin lentokoulutukseen jonka jälkeen hänet siirrettiin Strike Fighter Squadron 103 ilmailuyksikköön jossa oli 4 vuotta. Hän valmistui laivaston testipilottikoulusta vuonna 1959 ja palveli sen jälkeen Naval Air Test Centerissä kolme vuotta. Young liittyi NASAan vuonna 1962. Hän osallistui 1960-luvulla Gemini 3 ja Gemini 10 -avaruuslentoihin sekä myöhemmin avaruussukkulalentoihin ja oli näin ainoa astronautti joka lensi näillä kaikilla kolmella. Vuoden 1969 Apollo 10 -lennolla hän oli komentomoduulin pilottina. Vuonna 1972 hän johti Apollo 16 -kuulentoa ja sai 21. huhtikuuta 1972 tilaisuuden astua yhdeksäntenä ihmisenä kuun pinnalle. 1980-luvulla Youngin astronauttiura sai jatkoa kahdella avaruussukkulalennolla, vuosina 1981 ja 1983. Hän jäi eläkkeelle Nasasta vuonna 2004, 74 vuoden ikäisenä. Hänen uransa kesti 42 vuotta. ==Lähteet== == Aiheesta muualla == * * * * * Luokka:Yhdysvaltalaiset avaruuslentäjät Luokka:Kuussa käyneet ihmiset Luokka:Vuonna 1930 syntyneet Luokka:Vuonna 2018 kuolleet
Katalonian jalkapallomaajoukkue

Katalonian jalkapallomaajoukkue () edustaa Espanjaan kuuluvaa Kataloniaa jalkapallon maaotteluissa. Koska Katalonia ei ole Fifan tai Uefan jäsen, joukkue ei voi osallistua niiden alaisiin kilpailuihin kuten MM- tai EM- kilpailuihin. Useat katalonialaiset pelaajat ovat tämän vuoksi edustaneet arvokilpailuissa Espanjaa. Katalonian maajoukkue on pelannut vuodesta 1912 lähtien ystävyysotteluita muita maajoukkueita vastaan. Vuosina 2009–2013 joukkuetta valmensi alankomaalainen Johan Cruijff, joka itsekin pelasi joukkueessa kaksi ottelua 1970-luvulla edustaessaan Barcelonaa. == Pelaajat == Joulukuun 2014 Baskimaa-otteluun valitut pelaajat: Maalivahdit * Kiko Casilla ( Espanyol) * Jordi Masip ( Barcelona) Puolustajat * Jordi Alba ( Barcelona) * Víctor Álvarez ( Espanyol) * Marc Bartra ( Barcelona) * Alberto de la Bella ( Real Sociedad) * Andreu Fontàs ( Celta) * Sergi Gómez ( Celta) * Martín Montoya ( Barcelona) * Gerard Piqué ( Barcelona) Keskikenttäpelaajat * Sergio Busquets ( Barcelona) * Xavi Hernández ( Barcelona) * Piti ( Granada) * Sergi Roberto ( Barcelona) * Sergi Samper ( Barcelona) * Víctor Sánchez ( Espanyol) * Aleix Vidal ( Sevilla) Hyökkääjät * Gerard Deulofeu ( Sevilla) * Sergio García ( Espanyol) * Gerard Moreno ( Villarreal) * Jonathan Soriano ( Red Bull Salzburg) * Álvaro Vázquez ( Getafe) === Entisiä pelaajia === * Sergi Barjuán * Albert Celades * Johan Cruijff * Jordi Cruyff * Albert Ferrer * Luis García * Gerard * Josep Guardiola * Ladislau Kubala * Albert Luque * Carles Rexach * Joan Segarra * Ricardo Zamora == Lähteet == == Aiheesta muualla == * Katalonian jalkapalloliiton sivusto Jalkapallomaajoukkue Luokka:Espanjan jalkapallo Luokka:Jalkapallomaajoukkueet
Yorktown

Yorktown tarkoittaa seuraavia asioita: *Yorktownin piiritys vuoden 1781 piiritys *Yorktownin piiritys (1862) vuoden 1862 piiritys ;Yhdysvaltain laivasto *Yorktown-luokka (lentotukialus) *USS Yorktown (1839), 16-tykkinen sluuppi *USS Yorktown (PG-1), Yorktown-luokan tykkivene *USS Yorktown (CV-5), Yorktown-luokan lentotukialus *USS Yorktown (CV-10), Essex-luokan lentotukialus *USS Yorktown (CG-48), Ticonderoga-luokan ohjusristeilijä.
Etsaus

Etsaus eli viivasyövytys on taidegrafiikan syväpainomenetelmä, jossa haluttu kuva syövytetään hapon avulla painolaattaan. Painolaatta, joka on tavallisesti kuparia, sinkkiä tai terästä, päällystetään ensin haponkestävällä vahamaisella pohjustusaineella. Seuraavaksi haluttu kuva piirretään pohjustusaineeseen raaputtamalla sitä pois laatan pinnasta niistä kohdista, joihin viivojen halutaan syntyvän. Tämän jälkeen laatta pohjustusaineineen upotetaan happoon. Tällöin happo pääsee tunkeutumaan pohjustusaineeseen raaputetuista urista itse painolaattaan, syövyttäen sitä ainoastaan urien kohdalta. Syövyttämisen jälkeen painolaatta puhdistetaan kokonaan pohjustusaineesta, jolloin laatassa näkyy halutun painokuvan negatiivi. Seuraavassa vaiheessa laatalle levitetään painoväri ja laatta puhdistetaan, niin että väriä jää vain hapon syövyttämiin uriin. Lopuksi levystä otetaan vedos eli sitä puristetaan painoprässissä suurella voimalla paperia vasten, jolloin paperi painuu painovärin kyllästämiin hapon syövyttämiin uriin. Kun prässi avataan, painolaatalla ollut kuva on siirtynyt paperiin. Etsaus on alun perin kehitetty metalliseppien parissa viimeistään keskiajalla, mutta tekniikka saattaa olla tätä vanhempi. Keskiajalla etsausta käytettiin muun muassa haarniskoiden koristelemiseen. Etsauksen käytön kuvien paperille painamiseen uskotaan olevan augsburgilaisen Daniel Hopferin (n. 1470–1536) keksintö. Ensimmäinen päivätty vedos on vuodelta 1513, tekijänä Urs Graf. Painokuvia oli tehty ennen etsauksen keksimistä metallikaiverruksina, mutta etsaus oli paljon helpompi tekniikka, sillä se ei edellyttänyt varsinaista metallintyöstötaitoa. Näin ollen etsaus alkoi 1500-luvulta alkaen yleistyä suuritöisemmän kaivertamisen kustannuksella. Tekniikka on kulkenut kehittyen läpi vuosisatojen ja säilynyt elinvoimaisena nykyaikaan asti. Tunnetuimpia etsauksen taitajia ovat Rembrandt ja Piranesi. == Lähteet == == Aiheesta muualla == Luokka:Grafiikan menetelmät Luokka:Seulonnan keskeiset artikkelit
Macintosh Classic

Macintosh Classic (työnimet "XO" ja "Civic") on Apple Computerin 15. lokakuuta 1990 julkaisema, Macintosh-tietokoneiden sarjaan kuuluva henkilökohtainen tietokone. Se oli ensimmäinen Macintosh, jonka sai alle tuhannella dollarillaMac Classic, Low End Mac . 30. syyskuuta 2006.. 40 Mt:n kiintolevyllä varustettu Macintosh Classic maksoi 1 500 dollaria, kiintolevytön versio 1 000 dollaria. Classicissa tietokoneen näyttö ja keskusyksikkö on muiden Compact Macintosh -mallien tapaan pakattu yksiin kuoriin. Edullista tietokonetta hankittiin paljon oppilaitoskäyttöönMarcin Wichary, Macintosh. Twenty years later, Attached . Luettu 30. syyskuuta 2006.. Koulut saivat Macintosh Classic -tietokoneita myös erilaisten kehittämishankkeiden mukana. __NOTOC__ ==Tekniset tiedot== Macintosh Classic muistuttaa paljon vuonna 1987 julkaistua Macintosh SE -tietokonetta. 9"-näyttö periytyy suoraan Macintosh 128K -mallista. SE:stä poiketen Classicissa ei ole sijaa laajennuskorteille, lukuun ottamatta SIMM-muistikampoja tukevalla piirilevyllä päivitettävää keskusmuistia. Laitteen mukana toimitettiin System 6.0.7 -käyttöjärjestelmä, jonka saattoi päivittää aina System 7.5.5 :een saakka. Macintosh Classicissa on erikoisominaisuus; painamalla käynnistyksen yhteydessä Komento+Optio+X+O kone käynnistyy ROM-muistille tallennettuun Systemin ja Finderin erityisversioonDesie Hay, Apple Macintosh Classic, Obsolete Computer Museum . Luettu 30. syyskuuta 2006.. * suoritin: 8 MHz Motorola 68000 * ROM: 512 kt * RAM: 1 Mt, laajennettavissa 2 tai 4 Mt:een 120 ns 30-pin SIMM-kammoilla * näyttö: 9"-mustavalkokuvaputki, 512 x 342 kuvapistettä * ääni: 8-bittinen mono 22 kHz * kiintolevy: 40 Mt * levykeasema: 1,44 Mt, kaksipuolinen * mitat (korkeus/leveys/syvyys): 13.2" x 9.7" x 11.2" * massa: 7,3 kg * muistinhallinta: 24-bittinen * paristo: 3,6 V litium * laajennuskorttipaikat: - * liitännät: ** ADB-portti hiirelle ja näppäimistölle ** Kaksi mini-DIN-8 RS-422-sarjaporttia ** DB-25 SCSI ** 3.5 mm kuulokeliitäntä Macintosh Classic oli viimeinen 8 megahertsin suorittimella varustettu Macintosh. Huolimatta jo julkaisuhetkenään vanhentuneesta suorittimestaan, se sai laajalti suosiota. == Lähteet == == Aiheesta muualla == * Low End Mac profile: Macintosh Classic Luokka:Applen tietokoneet
Tilaustaide

Tilaustaide tarkoittaa taidetta joka on tehty tilauksesta tiettyä tilaa tai käyttötarkoitusta varten. Perinteisesti tilauksesta tehty teos kuvataiteessa on ollut muotokuva tai julkinen teos, esimerkiksi veistos. Esimerkiksi Wäinö Aaltosen museo kertoo erikoistapauksissa hankkivansa kokoelmiinsa taidetta taiteilijalta tai ryhmältä tilaustaiteena. Tavallisesti he ostavat taidetta näyttelyistä tai suoraan taiteilijoilta. Wäinö Aaltosen museon taidekokoelmien sivu Viitattu 18.6.2009. Tilaustyöt ovat yleinen käytäntö musiikin säveltämisessä. Prosenttiperiaate on viime vuosina ajankohtaistanut tilaustaiteen tyyppistä käytäntöä. Periaatteella tarkoitetaan sitä, että julkisen rakennuksen kustannuksista noin yksi prosentti varataan taiteeseen. Muutamissa kunnissa, kuten Oulussa ja Salossa onkin julkisten rakennushankkeitten yhteydessä käytetty 1-2 prosenttia rakennuskustannuksista taidehankintoihin. ==Historiaa== Aina 1800-luvulle asti suuri osa taiteesta tehtiin periaatteessa tilaustyönä. Myöhemmin muun muassa sosialistisessa realismissa tilauksesta työskentely oli tavallista. Neuvostoliitossa luotiin Fordistisen mallin mukainen taiteen tuotantojärjestelmä, jossa taiteilija työskenteli tuotantojohtajien ja ideologien tilauksesta valtion hyväksi.Eha Komissarov, Punaisten lippujen alla, näyttelyluettelossa Punaste lippude all, Turun taidemuseo 2008, s. 41. Kuten monet muut, Rubens työskenteli enimmäkseen tilausten perusteella. Maria de' Medici tilasi häneltä vuonna 1621 kaksikymmentäviisi suurikokoista maalausta Luxemburgin palatsiin Pariisiin. Rubens maalasi teoksia kaksi vuotta. Maalauksista kaksikymmentäyksi kuvaa Maria de' Medicin saavutuksia. Loput maalauksista ovat hänen ja hänen vanhempiensa muotokuvia. Belkin, Kristin Lohse (1998). Rubens. Phaidon Press. ISBN 0-7148-3412-2. Pääosin tilauksen mukaan työskentelyllä on kuitenkin positiivinen sävy kuvataiteessa. Tilaajat ja mesenaatit, kuten Medicit renessanssin aikaan ovat mahdollistaneet monien merkittävien taideteosten olemassaolon. Rembrandtin maalauksen Yövartio tilaajina pidetään kapteeni Frans Banning Cocqia ja hänen kaartilaisiaan. Maalaus tilattiin ripustettaviksi vasta valmistuneen Kloveniersdoeleniin eli Musketöörien kokoussaliin Amsterdamiin. Rembrandt sai maksuksi 1 600 guldenia, mikä oli siihen aikaan suuri summa. Jokainen kuvassa mukana oleva tilaaja maksoi sata guldenia. Samoihin aikoihin tilattiin eri taiteilijoilta sotilaista seitsemän vastaavanlaista maalausta, joista tämä oli yksi. Muotokuvataiteessa tilaustyöskentely on nykyisinkin suorastaan peruskäytäntö. Muotokuvien maalaaminen on myös ollut tärkeä osa monien taiteilijoiden, kuten Akseli Gallen-Kallelan, toimeentuloa. ==Katso myös== *Hovitaide *Taidekauppa == Lähteet == Luokka:Taidekauppa ja taidekeräily
Gol Transportes Aéreosin lento 1907

Gol Transportes Aéreosin lento 1907 (PR-GTD) oli 29. syyskuuta 2006 Boeing 737-800 SFP -matkustajakoneella lennetty, brasilialaisen Manauksen kaupungista alkanut reittilento. Lentokone katosi tutkasta perjantaina kesken matkan Brasilian Keskilännessä Mato Grosson alueella. Matkustajakone törmäsi ilmassa Embraer Legacy 600 -malliseen liikesuihkukoneeseen, jota sen ensimmäinen omistaja, yhdysvaltalainen ExcelAire, oli juuri siirtämässä Yhdysvaltoihin. 30. syyskuuta 2006 Brasilian ilmavoimat paikallisti turmapaikan Wreckage of Brazil flight spotted BBC. Lennonjohto määräsi Legacylle sen lentosuunnitelmasta poikkeavan lentokorkeuden, jonka lentäjät pitivät törmäykseen saakka. Lentosuunnitelmassa korkeus oli oikein, mutta lennonjohdon määräämä korkeus vei Legacyn vastaantulevan liikenteen korkeudelle sen käyttämällä ilmaliikenneväylällä. Törmäyksessä 737:n vasen siipi ja korkeusvakain vaurioituivat. Suuri osa koneen vasemmasta siivestä irtosi, ja kone syöksyi maahan. Legacy pystyi laskeutumaan ilman lisävahinkoja sotilaslentokentälle, jossa koneessa olleet pidätettiin. Ennen törmäystä kummankaan koneen lentäjät eivät saaneet koneensa törmäyksenestojärjestelmältä varoitusta törmäysvaarasta, koska Legacyn törmäyksenestojärjestelmä oli lakannut toimimasta jo tuntia ennen törmäystä. Myös Legacyn tutkavastain oli lakannut toimimasta, mutta lentäjät eivät olleet huomanneet näytössä ollutta varoitustekstiä, eikä järjestelmä varoittanut lentäjiä millään muulla tavalla. Lennonjohdon ja Legacyn välisessä yhteydenpidossa oli katkoksia. Lennonjohdolla oli käytössään uusi lennonjohtojärjestelmä, joka ei varoittanut tutkavastaimen menetyksestä ja siirtymisestä ensiötutkan mittaaman lentokorkeuden esittämiseen. Tutkinta paljasti puutteita myös lennonjohtajien työoloissa sekä koulutuksessa. Turman jälkeen lennonjohtajat alkoivat noudattaa sääntöjä tarkasti, jolloin Brasilian lennoista pahimmillaan 40 prosenttia myöhästyi vähintään tunnin. Gol Transportes Aéreos on vuonna 2001 perustettu halpalentoyhtiö, joka on kasvattanut suosiotaan nopeasti. Kadonnut kone oli otettu käyttöön hiljattain, ja sillä oli lennetty vain 234 tuntia. == Lähteet == Luokka:Lento-onnettomuudet Brasiliassa Luokka:Vuoden 2006 lento- onnettomuudet Luokka:Lentokoneiden yhteentörmäykset
U2 (täsmennyssivu)

U2 voi tarkoittaa ainakin seuraavia asioita: * U2, irlantilainen rock-yhtye * U-2, yhdysvaltalainen tiedustelukone * U2, metrolinja Berliinissä. * U2, Hampurin metron linja * U2, Pääesikunnan Ulkomaaosaston tilastotoimisto * HMS U2, Ruotsin laivaston rannikkosukellusvene * Polikarpov U-2, toisen maailmansodan aikainen neuvostoliittolainen tiedustelu- ja pommikone
Macintosh Color Classic

Macintosh Color Classic on Apple Computerin 10. helmikuuta 1993 julkaisema tietokone. Se oli Compact Macintosh -tietokonesarjan ensimmäinen värinäytöllä varustettu malli. Color Classic vastaa teknisiltä ominaisuuksiltaan Macintosh LC II -tietokonetta, mutta siinä on kymmenen tuuman Sony Trinitron -näyttö, joka löytyy samasta kotelosta koneen keskusyksikön kanssa. Konetta myytiin myöhemmin myös nimellä Performa 250. __NOTOC__ ==Yleistä== Yksinkertaisesti muotoiltu, kompakti Macintosh Color Classic muistutti luonteeltaan ensimmäisiä Macintosheja. Helposti avattavaan koteloon pakattu laite oli suorituskyvyltään keskinkertainen, mutta sen päivittäminen oli helppoa ja malli saavutti suosiota harrastajien keskuudessaJamal Hannah, A Macintosh Color Classic Enhancement Page . Luettu 28. helmikuuta 2007.. Macintosh LC II:n emolevy sisälsi vanhentuneen, 16-bittisen väylän ja tuki siten vain 16-bittisiä PDS- kortteja. ==Tekniset tiedot== * suoritin: 16 MHz Motorola 68030 * keskusmuisti: 4 Mt, laajennettavissa 10 Mt saakka 100 ns 30-pin SIMM-kammoilla * näytön resoluutio: 512x384 Macintosh Color Classic käynnistettiin ja sammutettiin käyttämällä näppäimistössä olevaa virtanäppäintäColor Classic, Low End Mac . Luettu 30. syyskuuta 2006.. ==Lähteet== ==Aiheesta muualla== * Tekniset tiedot * Power Colour Classic -sivusto , viritysohjeita Color Classic -koneille * Colour Classic FAQ Luokka:Applen tietokoneet
Akcent

Akcent on romanialainen pop- ja eurodancemusiikkia esittävä yhden henkilön projekti. Alun perin se oli yhtye, jonka muodostivat laulajat Adrian Sînă, Sorin Ștefan Brotnei, Mihai Gruia ja Corneliu Ulici. Nykyisin Sînă on Akcentin ainut jäsen. Yhtye perustettiin vuonna 1999. Tuolloin Akcent oli kaksijäseninen yhtye, jonka jäsenet olivat laulajat Adrian Sînă ja Ramona Barta. Kaksijäsenisenä yhtye julkaisi vain esikoisalbuminsa, myöhemmillä levyillä yhtye on ollut nelihenkinen. Toisen levyn julkaisusta lähtien mukana olivat Sînă, Brotnei, Gruia ja Marius Nedelcu, joka kuitenkin erosi yhtyeestä vuonna 2008 siirtyäkseen soolouralle. Ulici tuli mukaan hänen tilalleen. Kansainvälisen läpimurtonsa yhtye teki vuonna 2006 useissa Euroopan maissa julkaistun French Kiss With Kylie -albumin avulla. Akcent oli jo aiemmin julkaissut vuosina 1999-2005 viisi albumia romanian kielellä. Ensimmäinen kansainvälisesti julkaistu albumi French Kiss With Kylie, jossa oli uusien laulujen lisäksi myös yhtyeen vanhempia kappaleita, sisälsi kuitenkin ainoastaan muutaman romaniankielisen kappaleen. Yhtye voi kiittää lopullisesta läpimurrostaan tuon albumin kahta Euroopassa menestykseen noussutta singleä; Kylie ja JoKero olivat vuonna 2006 suosittuja tanssikappaleita koko mantereella. Akcent osallistui jälkimmäisellä kappaleella myös maansa euroviisukarsintoihin, joissa se oli yleisöäänestyksen voittaja. Edustuskappaleeksi valittiin kuitenkin Mihai Trăistariun esittämä, lopulta neljänneksi sijoittunut Tornerò. == Diskografia == === Albumit === * Senzatia (2000) * În culori (2002) * 100 BPM (2003) * Poveste de viață (2004) * S.O.S. (2005) * Primul capitol (2006) * French Kiss with Kylie (2006) * King of Disco (2007) * Fără lacrimi (2009) * True Believers (2009) * Around the World (EP, 2014) * Love the Show (2016) === Singlet === * Ti-am promis (2002) * Prima iubire (2002) * In culori (2002) * Buchet da trandafiri (2003) * Suflet pereche (2003) * Poveste de viata (2004) * Dragoste de inchiriat / Kylie (2005) – #1 Romania & Puola, #4 Alankomaat * Jokero (2005) – # 1 Romania, #6 Venäjä, #14 Puola, #18 Alankomaat * French Kiss (2006) – #9 Romania, #45 Puola * Phonesex (2007) – #9 Romania, #54 Puola * King of Disco (2007) – #7 Romania * Let's Talk About It (2007) – #52 Romania * Umbrela ta (2008) * Stay With Me (2009) - #1 Romania, #7 Venäjä, #9 Bulgaria * That's My Name (2009) - #4 Romania, #12 Bulgaria * How Deep Is Your Love (2009) * Love Stoned (2010) - #32 Romania * My Passion (2010) - #2 Romania, #7 Kenia * Feelings On Fire (2011) * Angel (2011) * I'm Sorry (2012) * Back To Me (2012) * Chimie intre noi (2012) * Arde ceva (2013) * Boracay (2013) * Lacrimi Curg (2013) * Kamelia (2014) * Faina (2014) * Dilemma (2015) * Te Quiero (2015) * Amor Gitana (2015) * Push (mukana Amira) (2016) * Lasa-Ma Asa (2016) * Rita (2018) * Lost in Love (2020) * You Don't Know My Love (mukana Xonia) (2021) * Heart Attack (mukana Olivia Addams) (2021) * Miracle Of Love (2024) == Lähteet == == Aiheesta muualla == * Yhtyeen viralliset kotisivut * Luokka:Eurodanceartistit ja -yhtyeet Luokka:Romanialaiset poikabändit Luokka:Romanialaiset yhtyeet
Fortitude

Fortitude voi tarkoittaa seuraavia: * Fortitude, ranskalaisen metalliyhtyeen Gojiran albumi * Fortitude – ikiroudan kirous, brittiläinen televisiosarja * Operaatio Fortitude, toisen maailmansodan harhautusoperaatio ;Britannian kuninkaallinen laivasto *HMS Fortitude (1780), Albion-luokan 74-tykkinen kolmannen luokan linjalaiva *HMS Fortitude, vastaanottokeskus *HMS Fortitude (tukikohta), Ardrossanin laivastotukikohta 1940-1945 *HMS Fortitude II, rannikkojoukkojen tukikohta Ardrossanissa ==Katso myös== * Rohkeus (), yksi kardinaalihyveistä
Asianomistaja

Asianomistaja on luonnollinen tai oikeushenkilö, jonka oikeutta tai etua rikos on loukannut, tai johon rikos on kohdistunut. Suomessa toisin kuin lähes kaikissa muissa maissa asianomistajalla on toissijainen syyteoikeus, eli hän voi vaatia tuomioistuinta tuomitsemaan syytetylle rangaistuksen. Asianomistaja saa itse nostaa syytteen rikoksesta vain, jos virallinen syyttäjä on päättänyt jättää syytteen nostamatta tai jos esitutkintaviranomainen taikka syyttäjä on päättänyt, ettei esitutkintaa toimiteta tai että esitutkinta keskeytetään taikka lopetetaan.Laki oikeudenkäynnistä rikosasioissa 1 luku 14 §. . Ajantasainen lainsäädäntö. Finlex Virkarikosten ja väärän ilmiannon osalta asianomistajalla on kuitenkin syyteoikeus ilman syyttäjän edeltävää ratkaisua. Asianomistajalla on oikeus yhtyä virallisen syyttäjän tai toisen asianomistajan nostamaan syytteeseen ja vedota uuteen seikkaan syytteen tueksi. Asianomistaja voi hakea muutosta asiassa annettuun ratkaisuun siitä riippumatta, onko hän käyttänyt asiassa puhevaltaa. Asianomistajarikokset ovat sellaisia henkilön yksityisiin intresseihin liittyviä rikoksia, joiden osalta virallinen syyttäjä ei voi nostaa syytettä ilman asianomistajan tekemää syyttämispyyntöä.Vuorenpää, Mikko: Prosessioikeuden perusteet, s. 131. Helsinki: Talentum, 2009. Jos joku on rikoksen johdosta saanut surmansa, hänen leskellään ja lapsillaan on oikeus käyttää asianomistajan syyteoikeutta. Mikäli surmansa saaneella ei ole leskeä eikä lapsia, on hänen vanhemmillaan ja sisaruksillaan oikeus käyttää syyteoikeutta. Surmansa saaneen vanhemmilla ja sisaruksilla on oikeus käyttää syyteoikeutta myös siinä tapauksessa, että joku tai jotkut niistä, joilla on ensisijainen oikeus käyttää asianomistajan syyteoikeutta, on epäiltynä kyseisestä rikoksesta.Laki oikeudenkäynnistä rikosasioissa 1 luku 17 §. Ajantasainen lainsäädäntö. Finlex == Lähteet == == Aiheesta muualla == * Helsingin Sovittelutoiminta: Asianomistajarikokset Luokka:Oikeudenkäynti Luokka:Prosessioikeus
Jordi

Jordi voi tarkoittaa muun muassa seuraavia: === Etunimenä === * Jordi Cruyff, hollantilainen jalkapalloilija * Jordi Pujol, katalonialainen poliitikko * Jordi Gómez, espanjalainen jalkapalloilija * Jordi Cuixart, katalonialainen aktivisti * Jordi Masip, espanjalainen jalkapalloilija * Jordi Alba, espanjalainen jalkapalloilija * Jordi Amat, espanjalainen jalkapalloilija * Jordi Savall, espanjalainen säveltäjä ja kapellimestari * Jordi Masó, espanjalainen pianisti * Jordi Alfonso, espanjalainen sarjakuvapiirtäjä * Jordi Tarrés, espanjalainen trial-kuljettaja * Jordi Gené, espanjalainen autourheilija * Jordi Roura, espanjalainen jalkapalloilija * Jordi Sànchez, katalonialainen poliitikko * Jordi Sargatal, espanjalainen lintutieteilijä * Jordi Torras, espanjalainen futsalpelaaja * Jordi Codina, espanjalainen jalkapalloilija * Jordi Hereu i Boher, katalonialainen poliitikko * Jordi Pablo Ripollés, espanjalainen jalkapalloilija * Jordi van Gelderen, hollantilainen jalkapalloilija * Jordi Turull, katalonialainen poliitikko === Sukunimenä === * Francine Jordi, sveitsiläinen laulaja ===. Muuta === * Jordi, Maroon 5 -yhtyeen albumi vuodelta 2021.
Eero Raittinen and The Noisy Kinda Men

Noisy Kinda Men on Eero Raittisen studioalbumi, joka julkaistiin vuonna 2004. == Kappaleet == # # # # # # # # # # # # # # == Muusikot == * Eero Raittinen – laulu * Jarkka Rissanen – kitara * Hannu Pikkarainen – kitara, koskettimet, lyömäsoittimet, taustalaulu * Tom Nyman – basso * Janne Haavisto – rummut, lyömäsoittimet * Nasu Raittinen – laulu == Aiheesta muualla == *Rytmimusiikin Syke: Eero Raittinen and The Noisy Kinda Men Luokka:Vuoden 2004 albumit Luokka:Eero Raittisen albumit Luokka:Janne Haaviston tuottamat albumit
USS Long Island (CVE-1)

USS Long Island (runkonumerot AVG-1, ACV-1 ja CVE-1) oli Yhdysvaltain laivaston Long Island -luokan saattuetukialus. Se oli samalla Yhdysvaltain ensimmäinen saattuetukialus ja luokkansa nimikkoalus. == Valmistus == Maritime Commission tilasi C3-S-A1-tyyppisen rahtialuksen SS Mormacmailin Sun Shipbuilding and Drydock Companyltä Chesteristä Pennsylvaniasta, missä köli laskettiin 7. heinäkuuta 1939. Alus laskettiin vesille 11. tammikuuta 1940 kumminaan neiti Dian B. Holt. Yhdysvaltain laivasto lunasti aluksen 6. maaliskuuta 1941. Se otettiin palvelukseen 2. kesäkuuta 1940 nimellä USS Long Island ja runkonumerolla AVG-1 ensimmäisenä päällikkönään Donald B. Duncan.DANFS - USS Long Island == Palvelus == Ennen hyökkäystä Pearl Harboriin alus oli saattuetehtävissä Pohjois-Atlantilla. Se siirrettiin keväällä 1942 Tyynelle valtamerelle, jossa se oli Midwayn taistelun jälkeen ilmasuojatehtävissä. Alukselta lähetettiin ensimmäiset merijalkaväen lentokoneet, jotka laskeutuivat Henderson Fieldille Guadalcanalin taistelussa. Alus luokiteltiin uudelleen 20. elokuuta 1942 ACV-1:ksi ja 15. heinäkuuta 1943 CVE-1:ksi. Sodan lopun alus oli koulutus- ja kuljetustehtävissä. Alus poistettiin 26. maaliskuuta 1946 palveluksesta ja myytiin 24. huhtikuuta 1947 romutettavaksi. Se myytiin edelleen ja muutettiin siirtolaisia Euroopan ja Kanadan väliä kuljettavaksi kauppalaivaksi nimellä Nelly. Alus myytiin 1953 ja muutettiin koululaivaksi Seven Seas-nimellä. Alus myytiin 1960-luvun puolivälissä Rotterdamin yliopistolle opiskelija-asuntolaivaksi ja romutettiin lopulta 1977 Belgiassa. ==Lähteet== *} * * === Viitteet === == Aiheesta muualla == *http://www.history.navy.mil/photos/sh-usn/usnsh-l/cve1.htm Luokka:Long Island -luokan saattuetukialukset
Macintosh Performa

Macintosh Performa -tietokonesarja oli joukko Apple Computerin uudelleen julkaisemia Macintosh-sarjan malleja vuosina 1992–1997. Performat olivat uudelleen nimettyjä, Applen aiemmin julkaisemia tietokoneita. Kauppaan kuului tietokoneen keskusyksikön lisäksi näyttö, ulkoinen modeemi ja ohjelmistopaketti. Tavalliseen ohjelmistopakettiin kuului ClarisWorks, opetusohjelmia ja pelejä sekä esiasennettu Mac OS -käyttöjärjestelmä. Käyttöjärjestelmä oli muunneltu Performan käyttöön sisältäen erilaisia, ylimääräisiä apuohjelmia, ja sen versionumerossa oli System 7.5:een saakka "P"-kirjain (esimerkiksi System 7.1P5) erotuksena käyttöjärjestelmän normaaliversiosta. Performa-sarjan tavoitteena oli saavuttaa laajempaa kiinnostusta kuluttajamarkkinoilla. Markkinointiin käytettiin 1990-luvun alussa runsaasti markkinoinnin työkaluja, kuten jälleenmyyntisopimuksia, televisiomainontaa ja esitteitä. Markkinoinnilla ei kuitenkaan saatu aikaan merkittäviä tuloksia. ==Ohjelmiston palautustoiminto== Apple säästi Performien toimituskuluissa jättämällä käyttöjärjestelmä- ja ohjelmistolevykkeitä toimittamatta. Ohjelmistot asennettiin sen sijaan valmiiksi koneen kovalevylle. Performien mukana toimitettiin levyke, jossa oli ohjelmiston palautustoiminto. Ohjelma palautti käyttöön kovalevylle tallennetun varmuuskopion käyttöjärjestelmästä ja muusta ohjelmistosta. Myöhemmin sama toteutettiin palautus-CD-ROMin avulla. ==Motorola 68000-pohjaiset mallit== *Performa 200 (Macintosh Classic II) *Performa 250 (Macintosh Color Classic) *Performa 275 (Macintosh Color Classic II) *Performa 400 / 405 / 410 / 430 (Macintosh LC II) *Performa 450 (Macintosh LC III) *Performa 460 / 466 / 467 (Macintosh LC III+) *Performa 475 / 476 (Macintosh LC 475 ja Quadra 605) *Performa 520 (Macintosh LC 520) *Performa 550 / 560 (Macintosh LC 550) *Performa 575 / 577 / 578 (Macintosh LC 575) *Performa 580CD / 588CD (Macintosh LC 580) *Performa 600 / 600CD (Macintosh IIvi) *Performa 630 / 630CD / 631CD / 635CD / 636 / 636CD / 637CD / 638CD / 640CD / 640CD DOS- yhteensopiva (Quadra 630) ==PowerPC-mallit== *Performa 5200CD / 5210CD / 5215CD / 5220CD (Power Macintosh 5200 LC) *Performa 5260CD / 5270CD / 5280 / 5300CD / 5320CD (Power Macintosh 5260 LC) *Performa 5400CD / 5410 / 5420 / 5430 / 5440CD (Power Macintosh 5400) *Performa 6110 / 6112 / 6115 / 6116 / 6117 / 6118CD (Power Macintosh 6100) *Performa 6200 / 6205 / 6210 / 6214 / 6216 / 6218 / 6220 / 6230 / 6260 / 6290CD / 6300 / 6310 / 6320CD (Power Macintosh 6200) *Performa 6360 / 6400 / 6410 / 6420 (Power Macintosh 6400) ==Aiheesta muualla== * Luettelo Performoista ja teknisiä tietoja *Mactracker – Tietoa kaikista Applen tai muiden valmistajien valmistamista Macintosh- tietokoneista Luokka:Applen tietokoneet
Vihdin yhteiskoulun lukio

Vihdin yhteiskoulun lukio oli Vihdin kirkonkylässä sijainnut ns. yleissivistävä lukio, joka yhdistyi vuonna 2007 Nummelan lukion kanssa. Lukion tiloissa toimii nykyään 7–9 luokille opetusta antava Vihdin yhteiskoulu. ==Historiaa== Vihdin Yhteiskoulun lukio perustettiin vuonna 1959. Alun perin se toimi yhteiskouluna. Vuonna 1976 Vihdin lukiosta tuli kunnallinen oppikoulu. Vuonna 1991 nimeksi vaihtui Vihdin yhteiskoulun lukio, ja neljä vuotta myöhemmin koulu siirtyi luokattomaksi lukioksi. Viimeisin muutos oli siirtyminen nykyisiin tiloihin. Koulu yhdistyi vuoden 2007 aikana Vihdin toiseen lukioon, Nummelan lukioon. Uuden lukion nimeksi tuli Vihdin lukio. == Lähteet == ==Aiheesta muualla == * Länsi-Uusimaa: Vihtiläiskouluissa kevätkuohuntaa Luokka:Suomen lukiot Luokka:Vihdin oppilaitokset